**B O S N A I H E R C E G O V I N A**

**FEDERACIJA BOSNE I HERCEGOVINE**

**U N S K O - S A N S K I K A N T O N**

**GRAD BOSANSKA KRUPA**

**GRADSKI ORGAN UPRAVE**

Broj: **07-11-5-3938/22**

Dana: 23.05.2022.godine

Na osnovu člana 69. stav (2) tačka e) i člana 70 stav (4) i (6), u otvorenom postupku nabavke radova s namjerom provođenja e-aukcije –Izgradnja sportske dvorane u gradu Bosanska Krupa – I faza, na prijedlog Komisije za provođenje postupka javne nabavke, Gradonačelnik Grada Bosanska Krupa, kao rukovodilac organa uprave donosi:

**ODLUKU**

**o poništenju postupka nabavke**

**Poništava se** otvoreni postupak nabavke radova - **Izgradnja sportske dvorane u gradu Bosanska Krupa – I faza,** koji je objavljen dana 29.04.2022. godine na Portalu javnih nabavki (Obaviještenje o nabavci broj: 1272-1-3-52-3-42/22 od 29.04.2022. godine), a nakon provedene e-aukcije iz razloga **jer je cijena jedine prihvatljive ponude znatno veće od osiguranih sredstava za predmetnu nabavku**.

**O b r a z l o ž e n j e**

Postupak javne nabavke pokrenut je Odlukom o pokretanju postupka javne nabavke broj: 07-11-5-3938/22 od 29.04.2022. godine. Javna nabavka je provedena putem otvorenog postupka s namjerom provođenja e-aukcije– Izgradnja sportske dvorane u gradu Bosanska Krupa – I faza. Obavještenje o nabavci broj 1272-1-3-52-3-42/22 od 29.04.2022. godine - objavljeno na portalu JN (TD preuzelo ukupno 28 ponuđača) i u „Službenom glasniku BiH“, broj: 28/22 od 6.5.2022. godine

Po objavljenom obavještenju rok za prijem ponuda je bio 20.05.2022. godine do 12:00 sati. Do označenog roka za prijem ponuda na protokol Ugovornog organa blagovremeno je pristigla jedna ponuda.

1. **d.o.o. „KOV-GRAD“ Bužim,** broj protokola: 07-11-5-3938-2/22, 20.5.2022. godina u 11.02 sati,

Komisija za provođenje postupka javne nabavke je u skladu sa tenderskom dokumentacijom dana 20.05.2022. godine u 12,30 sati izvršila javno otvaranje ponuda i na zapisnik konstatovala:

1. **Ponuđač d.o.o. „KOV-GRAD“ Bužim,** dostavljena ponuda uredno zapakovana (original i kopija) i bez vidnih oštećenja, ponudio je:

cijena ponude: **1.386.550,20 KM bez PDV**,

iznos PDV:  **235.713,53 KM PDV**

ukupna cijena ponude: **1.622.263,73 KM sa PDV- om,**

Nema popusta.

Nakon što je izvršena provjera ponuda i dokumentacije dostavljene uz ponudu Komisija je konstatovala da je ponude ponuđača **d.o.o. „KOV-GRAD“ Bužim,** potpuna, ispravna u formalno-pravnom smislu (ponuđač je dostavio ponudu u skladu sa tenderskom dokumentacijom, ispunio uslove za učešće, dostavio potrebne dokaze, kao i da računskih grešaka nije bilo).

U ovom postupku predviđeno je provođenje aukcije, ali se ista neće provoditi jer je zaprimljena samo jedna prihvatljva ponuda, shodno članu 3 stav (3) Pravilnika o uslovima i načinu korištenja e-aukcije (“Službeni glasnik BiH”broj 66/16 od 06.09.2016 godine).

Komisija je konstatovala da je u postupku javne nabavke radova- Izgradnja sportske dvorane u gradu Bosanska Krupa – I faza, procijenjena vrijednost radova sljedeća: 850.832,40 KM cijena bez PDV, odnosno 995.473,91 KM cijena sa PDV- om.

S obzirom da je cijena jedine zaprimljene i prihvatljive ponude **d.o.o. „KOV-GRAD“ Bužim** znatno veća od osiguranih sredstava za predmetnu nabavku i da se aukcija ne može zakazati jer je pristigla jedna ponuda, Komisija je predložila ugovornom organu da poništi postupak nabavke, shodno članu 69. stav (2) tačka e) Zakona o javnim nabavkama („Službeni glasnik BiH“, broj: 39/14).

S obzirom na navedeno, a to je da je cijena jedine prihvatljive ponude znatno veća od procijenjene vrijednosti i osiguranih sredstava za predmetnu nabavku, Ugovorni organ, uvažavajući prijedlog Komisije, a u skladu sa članom 69. stav (2) tačka e) Zakona o javnim nabavkama („Službeni glasnik BiH“, broj: 39/14), poništava predmetni postupak javne nabavke.

**Pouka o pravnom lijeku:**

Protiv ove odluke može se izjaviti žalba najkasnije u roku od 10 (deset) dana od dana prijema ove odluke. Žalba se izjavljuje Ugovornom organu u pisanoj formi direktno ili putem pošte u dovoljnom broju primjeraka, a koji ne može biti manje od tri.

Obrađivač:

Selma Bužimkić, dipl. pravnik **GRADONAČELNIK**

Dostavljeno: Armin Halitović, dipl. ecc.

1.d.o.o. „KOV-GRAD“ Bužim**,** putem e-maila

2. Web stranica Općine

3. a/a